पाक विश्वविद्यालय के विज्ञापन में लादेन की तस्वीर  
ओसामा बिन लादेन के मारे जाने के भले ही दो महीने बीत गए हैं, लेकिन पाकिस्तान के सबसे बड़े विश्वविद्यालय के विज्ञापन में उसका चित्र छापा गया है।
पाकिस्तान में अमेरिकी सैन्य कार्रवाई में ओसामा बिन लादेन के मारे जाने के भले ही दो महीने बीत गए हैं, लेकिन देश के सबसे बड़े विश्वविद्यालय के एक विज्ञापन में उसका चित्र छपा। यह विज्ञापन साहित्यिक प्रतियोगिता से संबंधित है।  प्रतिष्ठित पंजाब विश्वविद्यालय में कविता और लेख प्रतियोगिता यह दर्शाता है कि कट्टरपंथी मुसलमानों की कॉलेजों के परिसरों में पकड़ बढ़ती जा रही है और वे पाकिस्तान के इस सांस्कृतिक राजधानी लाहौर के अपेक्षाकृत कोस्मोपोलिटन माहौल में अपना प्रभाव बढ़ाना चाहते हैं।  प्रतियोगिता के आयोजकों ने अपनी पहचान गुप्त रखी है। लेकिन कई छात्रों और शिक्षकों को संदेह है कि यह एक प्रभावशाली छात्र संगठन द्वारा किया जा रहा है, जो कॉलेज परिसर में अपना कट्टर धार्मिक दृष्टिकोण थोपना चाहता है।